Vasvár Város Képviselő-testülete

**J e g y z ő k ö n y v**

**Vasvár Város Önkormányzata Képviselő-testülete 2018. április 26-án**

**megtartott üléséről**

**Rendeletek:**

1. Lakások és helyiségek bérletére vonatkozó egyes szabályokról szóló önkormányzati rendelet módosítására

**Határozatok:**

1. Könyvtár tevékenységéről szóló beszámoló elfogadása
2. Könyvtár 2017. évi szakmai beszámolójának elfogadása
3. Könyvtár 2018. évi szakmai munkatervének elfogadása
4. Könyvtár Továbbképzési tervének jóváhagyása
5. Könyvtár 2018. évi Beiskolázási tervének jóváhagyása
6. Bölcsőde kialakítása Vasváron eszközbeszerzési eljárás nyertesének a „HOR” Zrt. kiválasztása
7. Vasvár, Szentmihályfalvi u. 3/A. szám alatti, önkormányzati tulajdonú garázs helyiség bérleti szerződésének megszüntetése, valamint pályázati úton történő bérbeadása
8. Vasvár, Szentmihályfalvi u. 6. I/4. szám alatti, önkormányzati tulajdonú lakás pályázat útján történő bérbeadásában az eljárás eredménytelennek nyilvánítása, a lakás költségalapon történő bérbeadásának meghirdetése
9. Málovits Lászlóné Vasvár, Március 15. tér 6. I/3. szám alatti bérlő bérbeszámítási kérelmének támogatása
10. Kovács Zsolt és Kovács Levente bérlőtársi jogviszony létesítésére vonatkozó kérelmének napirendről való levétele
11. Önkormányzati tulajdonban lévő lakásba történő befogadáshoz hozzájárulás Szenes Csaba kérelmére
12. Vasvár, Szentmihályfalvi u. 4. I/3. szám alatti önkormányzati tulajdonban lévő lakás bérbeadása Gyurkovics Andrásné részére

**104-105.** Szociális lakásügyek (Zárt ülés keretében tárgyalva, külön jegyzőkönyvben rögzítve.)

**106.** Vasvári 963, 964, 965. hrsz.-ú földrészletek haszonbérbe adása a TOMAKER KFT-nek

**107.** Vasvári 2004. hrsz.-ú földrészlet egy részének használatba adása Németh Zsolt vasvári lakosnak

**108.** Volt újságos pavilon bérbeadása

**109.** Vasvár, Béke u. 11. szám alatti óvoda művelési ágának átminősítése

**110.** Vasvár, Szentmihályfalvi u. 6-8. szám alatti üzlethelyiség bérleti szerződésének megszüntetése, illetve újabb bérbeadása

Vasvár Város Képviselő-testülete

**J e g y z ő k ö n y v**

**Készült** Vasvár Város Önkormányzata Képviselő-testülete 2018. április 26-án megtartott üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Sejber Mihály alpolgármester, Dr. Pataky Pál tanácsnok, Dr. Fabók Tibor és Unger József képviselők (5 fő)

**Távolmaradását előre bejelentette:** Galambos István tanácsnok és Gergye Rezső képviselő (2 fő)

**Tanácskozási joggal jelen voltak:**

 Dr. Ódor Ildikó jegyző,

Kónya Emília és Varga Zoltán osztályvezetők,

Gyöngyösi Zsuzsanna a Dr. Bendefy László Városi Könyvtár igazgatója,

Simon-Németh Adél újságíró.

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend kiegészítését 5 témával:

* Előterjesztés a Vasvár, Szentmihályfalvi utcai volt újságos pavilon bérbeadására

Előadó: TÓTH BALÁZS polgármester

* Előterjesztés a Vasvár, Béke u. 11., 1166. hrsz. meglévő óvoda átalakításának, bővítésének és a hozzá kapcsolódó parkoló kialakításának művelési ág megváltoztatásához és ingatlan-nyilvántartásban való átvezetéséhez

Előadó: TÓTH BALÁZS polgármester

* Vasvár, Szentmihályfalvi u. 6-8. szám alatti üzlethelyiség bérleti szerződésének megszüntetésével és újabb bérbeadásával kapcsolatos kérelem

Előadó: TÓTH BALÁZS polgármester

* Előterjesztés a Dr. Bendefy László Városi Könyvtár 2018. évi szakmai munkatervének fenntartói jóváhagyására

Előadó: TÓTH BALÁZS polgármester

* Előterjesztés a Dr. Bendefy László Városi Könyvtár 2017. évi szakmai beszámolójának fenntartói jóváhagyására

Előadó: TÓTH BALÁZS polgármester

Képviselő-testület a kiegészített napirenddel 5 igen szavazattal – ellenszavazat és tartózkodás nélkül – egyhangúlag egyetértett, majd a következő sorrend szerint jóváhagyta azt:

1. Beszámoló a Dr. Bendefy László Városi Könyvtár tevékenységéről

Előadó: GYÖNGYÖSI ZSUZSANNA könyvtár igazgató

1. Vasvár Város Önkormányzata Képviselő-testülete …/2018.(…) önkormányzati rendelet-tervezete a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendelet módosítására

Előadó: Dr. ÓDOR ILDIKÓ jegyző

1. FOLYÓ ÜGYEK:
	1. Előterjesztés a Dr. Bendefy László Városi Könyvtár 2017. évi szakmai beszámolójának fenntartói jóváhagyására

Előadó: TÓTH BALÁZS polgármester

* 1. Előterjesztés a Dr. Bendefy László Városi Könyvtár 2018. évi szakmai munkatervének fenntartói jóváhagyására

Előadó: TÓTH BALÁZS polgármester

* 1. Előterjesztés a Dr. Bendefy László Városi Könyvtár Továbbképzési tervének fenntartói jóváhagyásár

Előadó: TÓTH BALÁZS polgármester

* 1. Előterjesztés a Dr. Bendefy László Városi Könyvtár 2018. évi Beiskolázási tervének fenntartói jóváhagyására

Előadó: TÓTH BALÁZS polgármester

* 1. Előterjesztés a bölcsőde kialakítása Vasváron közbeszerzési eljárásban vállalkozó kiválasztására

Előadó: TÓTH BALÁZS polgármester

* 1. Előterjesztés a Vasvár, Szentmihályfalvi u. 3/A. szám alatti, önkormányzati tulajdonú garázs helyiség bérleti szerződésének megszüntetésére, valamint pályázati úton történő bérbeadására

Előadó: Dr. ÓDOR ILDIKÓ jegyző

* 1. Vasvár, Szentmihályfalvi u. 6. I/4. szám alatti, önkormányzati tulajdonú lakás pályázat útján történő bérbeadása

Előadó: Dr. ÓDOR ILDIKÓ jegyző

* 1. Előterjesztés Málovits Lászlóné Vasvár, Március 15. tér 6. I/3. szám alatti bérlő bérbeszámítási kérelmére

Előadó: Dr. ÓDOR ILDIKÓ jegyző

,

* 1. Előterjesztés Kovács Zsolt és Kovács Levente által a Vasvár, Szentmihályfalvi u. 4. II/3. szám alatti önkormányzati bérlakásra bérlőtársi jogviszony létesítésére

Előadó: Dr. ÓDOR ILDIKÓ jegyző

* 1. Előterjesztés önkormányzati tulajdonban lévő lakásba történő befogadás iránti kérelemhez

Előadó: Dr. ÓDOR ILDIKÓ jegyző

* 1. Előterjesztés a Vasvár, Szentmihályfalvi u. 4. I/3. szám alatti önkormányzati tulajdonban lévő lakás bérbeadására

Előadó: Dr. ÓDOR ILDIKÓ jegyző

* 1. Előterjesztés Kissné Horváth Ilona Vasvár, Árpád tér 2. fsz. 4. szám alatti lakos lakásbérleti szerződésének meghosszabbítására (Zárt ülés)

Előadó: Dr. ÓDOR ILDIKÓ jegyző

* 1. Előterjesztés Bogdán Róbert Vérmező u. 9. fsz. 4. szám alatti lakos lakásbérleti szerződésének meghosszabbítására (Zárt ülés)

Előadó: Dr. ÓDOR ILDIKÓ jegyző

* 1. Előterjesztés a vasvári 963, 964, 965. hrsz.-ú földrészletek bérbeadására

Előadó: Dr. ÓDOR ILDIKÓ jegyző

* 1. Előterjesztés a vasvári 2004. hrsz.-ú földrészlet egy részének használatba adására

Előadó: Dr. ÓDOR ILDIKÓ jegyző

* 1. Előterjesztés a Vasvár, Szentmihályfalvi utcai volt újságos pavilon bérbeadására

Előadó: TÓTH BALÁZS polgármester

* 1. Előterjesztés a Vasvár, Béke u. 11., 1166. hrsz. meglévő óvoda átalakításának, bővítésének és a hozzá kapcsolódó parkoló kialakításának művelési ág megváltoztatásához és ingatlan-nyilvántartásban való átvezetéséhez

Előadó: TÓTH BALÁZS polgármester

* 1. Vasvár, Szentmihályfalvi u. 6-8. szám alatti üzlethelyiség bérleti szerződésének megszüntetésével és újabb bérbeadásával kapcsolatos kérelem

Előadó: TÓTH BALÁZS polgármester

**NAPIREND ELŐTT:**

**Beszámoló a képviselő-testület lejárt határidejű határozatainak végrehajtásáról, a legutóbbi képviselő-testületi ülés óta történt fontosabb intézkedésekről, eseményekről, valamint az átruházott hatáskörben hozott döntésekről**

**Dr. Pataky Pál tanácsnok** kiemelte, hogy Vasváron békésen, zökkenőmentesen lezajlottak a 2018. április 8-i országgyűlési képviselő választások. Megköszönte a lebonyolításban résztvevők munkáját.

**Tóth Balázs polgármester** csatlakozott az előtte szólóhoz, majd az írásos anyagot kiegészítendő elmondta, hogy:

* Április 20-án a Békeházban kiállítás nyílt, amit Tóth Csaba festőművész nyitott meg, majd tárlatvezetést tartott.
* Április 21-én XI. alkalommal rendezték meg a Nagy Gáspár vers- és prózamondó versenyt, ami nagy népszerűségnek örvend. Három korcsoportban, három helyszínen 50 résztvevő versenyzett.
* Április 23-án ülésezett a Helyi Védelmi Bizottság, melyen tanácskozási joggal vett részt.

**Dr. Ódor Ildikó jegyző**, mint a Helyi Választási Iroda vezetője megköszönte a választások lebonyolítására irányuló elismerő szavakat.

**Dr. Pataky Pál tanácsnok** megkérdezte, hogy a népfőiskola területének tulajdonlásában sikerült-e előbbre lépni?

**Tóth Balázs polgármester** a kérdésre nemleges választ adott.

**Dr. Fabók Tibor képviselő** örvendetesnek tartotta, hogy pozitív visszajelzések érkeztek a Bárány Fesztiválról.

**Tóth Balázs polgármester** a rendezvényt színvonalasnak, igényesnek, vasvári léptékhez méltónak értékelte. A kínálat sokszínű volt.

**Dr. Pataky Pál tanácsnok** megjegyezte, hogy a résztvevők nem sokallták az 500,-Ft-os belépőt.

**Tóth Balázs polgármester** több kérdés, hozzászólás nem lévén szavazásra tette fel a szóban is kiegészített beszámolót.

Képviselő-testület a kiegészített beszámolót 5 igen szavazattal – ellenszavazat és tartózkodás nélkül - egyhangúlag elfogadta.

1. **napirendi pont:**

**Beszámoló a Dr. Bendefy László Városi Könyvtár tevékenységéről**

**Gyöngyösi Zsuzsanna könyvtárigazgató** hangsúlyozta, hogy a beszámoló az intézmény teljes kollektívájának munkáját mutatja be, nem egy emberét.

**Dr. Pataky Pál tanácsnok** elmondta, hogy a Humán Erőforrás Bizottság az intézményvezető meghívására a könyvtárban tárgyalta meg a beszámolót, abban a miliőben, amit a könyvtár teremtett meg az olvasók, látogatók számára. A bizottság az írásos anyagot részletesnek értékelte. Kiemelte, hogy az országos átlagot meghaladó a könyvtárba beiratkozott olvasók száma. Ez a mai világban nagy érték, ugyanis nagyon sok minden szól az ellen, hogy az emberek egyre kevesebbet olvassanak. A mai információs áradatban az egyéb információforrások sok előnnyel bírnak a könyvvel szemben, de a könyvnek is vannak olyan értékei, amit a mai modern technika nem tud pótolni. Ötletes programokkal próbálják az intézmény dolgozói becsalogatni a gyerekeket, fiatalokat a könyvtárba. Segítenek eligazodni a lakosságnak a napjainkra jellemző információ áradatban. A bizottság véleménye szerint jól bedolgozta magát a könyvtár a város életébe. Az ülésen elhangzott, hogy a könyvtár a kulturális központtal jól együtt tud dolgozni. Az általános iskolával lazult a könyvtár kapcsolata, aminek nem a fenntartó-váltás az oka. További sikeres munkát kívánva elfogadásra ajánlotta a bizottság nevében a beszámolót.

**Gyöngyösi Zsuzsanna könyvtárigazgató** hangsúlyozta, hogy az általános iskola működési rendjének változásából adódik (kötelező tanórák a napköziben, szakkörök) az, hogy lazult a velük való kapcsolat.

**Tóth Balázs polgármester** annak a véleményének adott hangot, hogy a könyvtár példamutató abban, hogy az új lehetőségeket elsőként használja ki nemcsak városi szinten, hanem a könyvtári szakma területén is. Az irodatechnikai szolgáltatás bővítése erősíti a könyvtár helyzetét. A könyvtár nemcsak könyvkölcsönzési helyként működik, hanem a közösségi élet színtere, a város kulturális eseményeinek szervezésében aktívan részt vesz, közreműködik. Az intézmény nemcsak a vasvári lakosságot szolgálja ki, hanem a térséget is. A járás kisebb településeire is kisugározza szakmai tevékenységét. Dícséretes, hogy a város lakosságszámának csökkenése ellenére az intézménybe beiratkozott 14 éven aluli gyermekek száma nem csökken, hanem emelkedik. Programjaikkal jól meg tudják szólítani a fiatalokat, akikkel ebben a korban lehet megszerettetni az olvasást. Köszönetet mondott a könyvtár minden dolgozójának a végzett munkáért. Szakmai és intézményfenntartási szempontból is elismerést érdemelnek. Minden pályázati lehetőséget kihasználnak, minden forrást megragadnak annak érdekében, hogy az intézmény állaga ne romoljon. Több kérdés, hozzászólás nem lévén szavazásra tette fel a Dr. Bendefy László Városi Könyvtár tevékenységéről szóló beszámolót.

Képviselő-testület a beszámolóval 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**92/2018.(IV.26.) számú képviselő-testületi határozat:**

Vasvár Város Önkormányzata Képviselő-testülete a Dr. Bendefy László Városi Könyvtár tevékenységéről szóló beszámolót a jegyzőkönyv 1. számú mellékletének megfelelő tartalommal elfogadja.

Felelős: TÓTH BALÁZS polgármester

Határidő: azonnal

1. **napirendi pont:**

**Vasvár Város Önkormányzata Képviselő-testülete ../2018.(…) önkormányzati rendelet-tervezete a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendelet módosítására**

**Dr. Pataky Pál tanácsnok** a rendelet-tervezet 14. § (4) bekezdésében elegendőnek tartotta a kutya tartásához a bérbeadó előzetes írásos hozzájárulását. Más állat megjelölését nem látta szükségesnek.

**Dr. Ódor Ildikó jegyző** hangsúlyozta, hogy a lakásbérleti szerződésben lehet majd előírni a kutyatartáshoz való hozzájárulás beszerzését. Ez alapján tud majd szükség esetén eljárni az önkormányzat.

**Tóth Balázs polgármester** több kérdés, hozzászólás nem lévén szavazásra tette fela lakások és helyiségek bérletére vonatkozó egyes szabályokról szóló rendelet módosítását a kutyatartásra vonatkozóan.

Képviselő-testület a rendelet-tervezettel 5 igen szavazattal – ellenszavazat és tartózkodás nélkül – egyhangúlag egyetértett, majd megalkotta a következő rendeletet:

**Vasvár Város Önkormányzata Képviselő-testületének**

**6/2018.(IV.26.) önkormányzati rendelete**

 **a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendelet módosítására**

Az elfogadott rendelet a jegyzőkönyvhöz csatolva.

1. **napirendi pont:**

**FOLYÓ ÜGYEK:**

**1./ Előterjesztés a Dr. Bendefy László Városi Könyvtár 2017. évi szakmai beszámolójának fenntartói jóváhagyására**

**Tóth Balázs polgármester** kérdés, hozzászólás nem lévén szavazásra tette fel a könyvtár 2017. évi szakmai beszámolóját.

Képviselő-testület a szakmai beszámolóval 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**93/2018.(IV.26.) számú képviselő-testületi határozat:**

Vasvár Város Önkormányzata Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 65. §-ában foglaltak értelmében a Dr. Bendefy László Városi Könyvtár 2017. évi szakmai Beszámolóját a jegyzőkönyv 2. számú mellékletének megfelelő tartalommal elfogadja.

Megbízza az intézmény igazgatóját, hogy az elfogadott beszámolót a törvényi szabályozás értelmében a megyei hatókörű városi könyvtár részére az elfogadást követő 15 napon belül küldje meg.

**Felelős:** TÓTH BALÁZS polgármester

**Határidő:** azonnal

**2./ Előterjesztés a Dr. Bendefy László Városi Könyvtár 2018. évi szakmai munkatervének fenntartói jóváhagyására**

**Tóth Balázs polgármester** kérdés, hozzászólás nem lévén szavazásra tette fel a könyvtár 2018. évi szakmai munkatervét.

Képviselő-testület a szakmai munkatervvel 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**94/2018.(IV.26.) számú képviselő-testületi határozat:**

Vasvár Város Önkormányzata Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 65. §-ában foglaltak értelmében a Dr. Bendefy László Városi Könyvtár 2018. évi szakmai Munkatervét a jegyzőkönyv 3. számú mellékletének megfelelő tartalommal elfogadja.

Megbízza az intézmény igazgatóját, hogy az elfogadott munkatervet a törvényi szabályozás értelmében a megyei hatókörű városi könyvtár részére az elfogadást követő 15 napon belül küldje meg.

Felelős: TÓTH BALÁZS polgármester

Határidő: azonnal

**3./ Előterjesztés a Dr. Bendefy László Városi Könyvtár Továbbképzési tervének fenntartói jóváhagyására**

**Dr. Pataky Pál tanácsnok** elmondta, hogy a Humán Erőforrás Bizottság támogatta a könyvtár Továbbképzési tervének elfogadását.

**Tóth Balázs polgármester** kérdés, hozzászólás nem lévén szavazásra tette fel a könyvtár Továbbképzési tervét.

Képviselő-testület a Továbbképzési tervvel 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**95/2018.(IV.26.) számú képviselő-testületi határozat:**

Vasvár Város Önkormányzata Képviselő-testülete a kulturális szakemberek továbbképzéséről szóló 32/2017. (XII. 12.) EMMI rendelet értelmében a Dr. Bendefy László Városi Könyvtár Szervezeti és Működési Szabályzatának 9. számú mellékletét képező, 2018-2022. évekre szóló, Továbbképzési tervét a jegyzőkönyv 4. számú mellékletének megfelelő tartalommal jóváhagyja, és a rendelet értelmében megbízza az intézmény igazgatóját a képzések megszervezésével.

Felelős: TÓTH BALÁZS polgármester, a továbbképzések megvalósításáért: GYÖNGYÖSI ZSUZSANNA könyvtárigazgató

Határidő: azonnal, illetve folyamatos

**4./ Előterjesztés a Dr. Bendefy László Városi Könyvtár 2018. évi Beiskolázási tervének fenntartói jóváhagyására**

**Dr. Pataky Pál tanácsnok** elmondta, hogy a Humán Erőforrás Bizottság támogatta a könyvtár Beiskolázási tervének elfogadását.

**Tóth Balázs polgármester** kérdés, hozzászólás nem lévén szavazásra tette fel a könyvtár Beiskolázási tervét.

Képviselő-testület a Beiskolázási tervvel 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**96/2018.(IV.26.) számú képviselő-testületi határozat:**

Vasvár Város Önkormányzata Képviselő-testülete a kulturális szakemberek továbbképzéséről szóló 32/2017. (XII. 12.) EMMI rendelet értelmében a Dr. Bendefy László Városi Könyvtár Szervezeti és Működési Szabályzatának 9. számú mellékletét képező, 2018. január 01-től 2018. december 31-ig terjedő időszakra szóló Beiskolázási tervét a jegyzőkönyv 5. számú mellékletének megfelelő tartalommal jóváhagyja, és a rendelet értelmében megbízza az intézmény igazgatóját a képzések megszervezésével.

Felelős: TÓTH BALÁZS polgármester

A továbbképzések megvalósításáért: GYÖNGYÖSI ZSUZSANNA könyvtárigazgató

Határidő: azonnal, illetve folyamatos

**5./ Előterjesztés a bölcsőde kialakítása Vasváron közbeszerzési eljárásban vállalkozó kiválasztására**

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**97/2018.(IV.26.) számú képviselő-testületi határozat:**

Vasvár Város Önkormányzata Képviselő-testülete a „Bölcsőde kialakítása Vasváron” - projekt azonosítószám: TOP-1.4.1-15-VS1-2016-00022.- projekt keretén belül a bölcsőde tárgyi feltételeinek biztosítása céljából lefolytatott eszközbeszerzési eljárásban az eljárás nyertesének a "HOR”Zrt.-t (székhely: 1076 Budapest, Péterfy S.u.7. fszt.1.) hirdeti ki, tekintettel arra, hogy a beérkezett ajánlatok közül összességében ők adták a legalacsonyabb ajánlati árat - 5 656 303,-Ft.

Felhatalmazza a polgármestert, hogy a nyertes ajánlattevővel a vállalkozási szerződést megkösse.

**Felelős:** Tóth Balázs polgármester

**Határidő:** azonnal

**6./ Előterjesztés a Vasvár, Szentmihályfalvi u. 3/A. szám alatti, önkormányzati tulajdonú garázs helyiség bérleti szerződésének megszüntetésére, valamint pályázati úton történő bérbeadására**

**Dr. Fabók Tibor képviselő** elmondta, hogy a Pénzügyi, Városfejlesztési és Környezetvédelmi Bizottság támogatta a garázs helyiség bérleti szerződésének megszüntetését, majd annak pályázat útján történő bérbeadását.

**Tóth Balázs polgármester** a bérbeadás időtartamának egy évet, a pályázati díj összegének 10.000,-Ft-ot javasolt. Kérdés, hozzászólás nem lévén ezekkel a javaslatokkal szavazásra tette fel az előterjesztésben található határozati javaslatot.

Képviselő-testület a kiegészített határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**98/2018.(IV.26.) számú képviselő-testületi határozat:**

I.

Vasvár Város Önkormányzata Képviselő-testülete, az önkormányzat tulajdonát képező Vasvár, Szentmihályfalvi u. 3/a szám alatti (1241/A/19 hrsz-ú), 18 m2 alapterületű gépkocsi tároló bérleti szerződését 2018. április 30. napjával Füzi Andreával megszünteti. Egyúttal felhívja a bérlő figyelmét, hogy a helyiséget legalább az átadáskori állapotban és felszereltséggel, elhelyezési és kártalanítási igény nélkül kell a bérbeadónak visszaadni a lakások és helyiségek bérletére vonatkozó egyes szabályokról szóló 7/2012 (IV.01) önkormányzati rendelet 36.§ (1) bekezdésében foglaltak alapján.

II.

Vasvár Város Önkormányzata Képviselő testülete az önkormányzat tulajdonát képező Vasvár, Szentmihályfalvi u. 3/a szám alatti (1241/A/19 hrsz-ú), 18 m2 alapterületű gépkocsi tárolót a lakások és helyiségek bérletére vonatkozó egyes szabályokról szóló 7/2012.(IV.01) önkormányzati rendelet 29.§-ában foglaltak figyelembe vételével pályázati rendszer keretében kívánja bérbe adni.

A pályázati alapfeltételek:

 - bérbeadás határozott időtartama 1 év, 2018. június 1-től kezdődően,

- az induló bérleti díj 7.462,-Ft + 27% Áfa, összesen: 9.477,- Ft/hó. A bérleti díj mértékét a bérlő és a bérbeadó a piaci viszonyoknak megfelelően, évente módosítja. (A lakások és helyiségek bérletére vonatkozó egyes szabályokról szóló 7/2012.(IV.01) önkormányzati rendelet 33. §. (4) bek. alapján.)

 - pályázati díj: 10.000,- Ft,

- a pályázati hirdetményt Vasvár Város Önkormányzat hirdetőtábláján közszemlére kell tenni, valamint a helyi Vasvári Újságban meg kell hirdetni.

Felelős a pályázat lebonyolításáért: Tóth Balázs polgármester

Határidő: 2018. május 1.

**7./ Vasvár, Szentmihályfalvi u. 6. I/4. szám alatti, önkormányzati tulajdonú lakás pályázat útján történő bérbeadása**

**Tóth Balázs polgármester** annak a véleményének adott hangot, hogy eredménytelennek kellene nyilvánítani a pályázati eljárást, mivel a pályázati úton történő bérbeadásnál csak egy szempont alapján dönthet a képviselő-testület. Ez a szempont az, hogy ki vállalja előre több havi lakbér megfizetését egy összegben. Más lényeges szempont nem vehető figyelembe az önkormányzati rendelet alapján. Többletbevételhez nem jut az önkormányzat, csak hamarabb jut hozzá a lakbérhez.

**Dr. Pataky Pál tanácsnok** rámutatott: Önkormányzati lakás pályázat útján történő bérbeadásának formája kötött. A bérleti jogviszony időtartama két év. Nem lehet figyelembe venni a pályázók jövedelmi viszonyait, a lakásállomány felújítására vonatkozó felajánlásokat. Egyetlen bírálati szempont van, a minél több hónapra előre ajánlott bérleti díj. Elmondta, hogy a lakásra hat pályázat érkezett. Valamennyi érvényes volt, megfelelt a tartalmi követelményeknek, tartalmazta a személyes adatokat, körülményeket, nyilatkozatot a pályázati feltételek elfogadásáról, valamint az előnyben részesülés érdekében tett ajánlatot.

Mindezek alapján a bizottság a Vasvár, Szentmihályfalvi u. 6. I/4. szám alatti, önkormányzati tulajdonú lakás bérlőjének Putz László Vasvár, Szentmihályfalvi u. 8. I/4. szám alatti lakost javasolja, aki a lakás bérbevételére a legkedvezőbb ajánlatot tette, 12 havi lakbér előre, egy összegben történő megfizetésének vállalásával. Arra az esetre, ha a bérleti szerződés a pályázat nyertesének felróható okból nem jönne létre, akkor a második legkedvezőbb ajánlatot tevőnek, Horváth Péter Szombathely, Pázmány P. krt. 28. 6/54. szám alatti lakosnak, aki 6 havi lakbér előre, egy összegben történő megfizetését vállalta, javasolja bérbe adni a lakást a pályázati kiírásban szereplő feltételekkel.

**Tóth Balázs polgármester** módosító javaslattal élt. Az előbbiekben elmondott érvei alapján javasolta a pályázat eredménytelenné nyilvánítását, egyidejűleg a Vasvár, Szentmihályfalvi u. 6. I/4. szám alatti, 53 m2 alapterületű, összkomfortos önkormányzati lakás költségalapon meghatározott lakbérű – nem pályázati támogatással épült – lakásként történő bérbe adását, hogy többféle szempont is figyelembe vehető legyen az elbírálásnál.

Több kérdés, hozzászólás nem lévén először módosító javaslatát tette fel szavazásra.

Képviselő-testület a módosító javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**99/2018.(IV.26.) számú képviselő-testületi határozat:**

1. Vasvár Város Önkormányzata Képviselő-testülete a Vasvár, Szentmihályfalvi u. 6. I/4. szám alatti, 53 m2 alapterületű, összkomfortos önkormányzati lakás pályázati úton történő bérbeadásának pályázati eljárását eredménytelennek nyilvánítja.
2. Vasvár Város Önkormányzata Képviselő-testülete a Vasvár, Szentmihályfalvi u. 6. I/4. szám alatti, 53 m2 alapterületű, összkomfortos önkormányzati lakást költségalapon meghatározott lakbérű – nem pályázati támogatással épült – lakásként kívánja bérbe adni.

Felelős: TÓTH BALÁZS polgármester

Határidő: azonnal

**8./ Előterjesztés Málovits Lászlóné Vasvár, Március 15. tér 6. I/3. szám alatti bérlő bérbeszámítási kérelmére**

**Dr. Pataky Pál tanácsnok:** A Humán Erőforrás Bizottság javasolja a képviselő-testületnek, hogy a 2017-ben már megítélt összegű bérbeszámítást, 124.700,-Ft-ot engedélyezze Málovits Lászlóné részére.

**Tóth Balázs polgármester** egyetértett azzal, hogy az eredeti döntéshez ragaszkodni kell. Több kérdés, hozzászólás nem lévén szavazásra tette fel a Humán Erőforrás Bizottság javaslatát.

Képviselő-testület a bizottsági javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**100/2018.(IV.26.) számú képviselő-testületi határozat:**

Vasvár Város Önkormányzata Képviselő-testülete Málovits Lászlóné 9800 Vasvár, Március 15. tér 6. I/3. szám alatt lakó bérlő részére az elvégzett felújítási munkálatok költségeire bérbeszámítást engedélyez.

Az önkormányzat által megítélt bérbeszámítás összege a bérlő által teljes egészében kifizetett számla után kerülhet havonta érvényesítésre, bérbeszámítás formájában a havi lakbér erejéig. A bérbeszámítás összege bruttó: 124.740,-Ft.

A képviselő testület felhatalmazza a polgármestert, hogy a nevezett személlyel e határozatban foglaltak szerint a bérbeszámítási megállapodást 30 napon belül kösse meg.

Felelős: Tóth Balázs polgármester

Határidő értesítésre: 2018. május 1.

**9./ Előterjesztés Kovács Zsolt és Kovács Levente által a Vasvár, Szentmihályfalvi u. 4. II/3. szám alatti önkormányzati bérlakásra bérlőtársi jogviszony létesítésére**

**Dr. Pataky Pál tanácsnok** elmondta, hogy a Humán Erőforrás Bizottság az apa-fia bérlőtársi jogviszony létesítését nem támogatta, figyelemmel arra, hogy ezzel a határozatlan időre szóló, szociális jellegű lakásbérleti jog tovább öröklődne.

**Tóth Balázs polgármester** hangsúlyozta, fő szempont, hogy a Szentmihályfalvi u. 4-6-8. szám alatti önkormányzati lakásokban, amelyek minőségi lakások, megszűnjön a határozatlan időre szóló, szociális jellegű lakásbérleti jog.

A bérlőtársi jogviszony létesítését kérelmezők részéről jelzés érkezett, hogy a Vasvár, Szentmihályfalvi u. 4. II/3. szám alatti önkormányzati lakást költségalapon is bérbe vennék. Ezért javasolta a jelenlegi kérelem napirendről történő levételét. Javaslatát szavazásra tette fel.

Képviselő-testület a javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**101/2018.(IV.26.) számú képviselő-testületi határozat:**

Vasvár Város Önkormányzata Képviselő-testülete Kovács Zsolt és Kovács Levente Vasvár, Szentmihályfalvi u. 4. II/3. szám alatti lakosok önkormányzati bérlakás bérlőtársi jogviszony létesítésére vonatkozó kérelmét a kérelmezők által felmerült új körülmények tisztázása érdekében a napirendről leveszi.

Felelős: Tóth Balázs polgármester

Határidő: azonnal

**10./ Előterjesztés önkormányzati tulajdonban lévő lakásba történő befogadás iránti kérelemhez**

**Dr. Pataky Pál tanácsnok** elmondta, hogy a Humán Erőforrás Bizottság támogatta az önkormányzati lakásba való befogadást.

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**102/2018.(IV.26.) számú képviselő-testületi határozat:**

Vasvár Város Önkormányzata Képviselő-testülete, mint bérbeadó, a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 21. § (6) bekezdése, valamint a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendelet 12. § (1) és (3) bekezdése alapján hozzájárul ahhoz, hogy **Szenes Csaba** a Vasvár, Alkotmány u. 13. I/2. szám alatti önkormányzati tulajdonban lévő lakásába párját, Kazainé Benkő Ilonát (születési hely, idő: Tata, 1978.10.08., anyja neve: Kóti Ilona, lakcíme: 9700. Szombathely, Mátyás Király út 6.) befogadja.

Felelős: TÓTH BALÁZS polgármester

Határidő: értesítésre: 2018. május 1.

**11./ Előterjesztés a Vasvár, Szentmihályfalvi u. 4. I/3. szám alatti önkormányzati tulajdonban lévő lakás bérbeadására**

**Dr. Pataky Pál tanácsnok** elmondta, hogy a Humán Erőforrás Bizottság egy évre javasolja bérbe adni a lakást Gyurkovics Andrásné részére.

**Tóth Balázs polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottsági javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**103/2018.(IV.26.) számú képviselő-testületi határozat:**

Vasvár Város Önkormányzata Képviselő-testülete "A lakások és helyiségek bérletére vonatkozó egyes szabályokról" szóló 7/2012.(IV.01.) önkormányzati rendeletének 8.§-a értelmében a **Vasvár, Szentmihályfalvi u. 4. I/3.** szám alatti, 1220/A/10 hrsz-ú, 2 szoba, összkomfortos, 53 m2 alapterületű költségalapú bérlakást Gyurkovics Andrásné részére határozott időre, 1 évre bérbe adja.

Felelős: Tóth Balázs polgármester

Határidő: 2018. május 1.

**12./ Előterjesztés Kissné Horváth Ilona Vasvár, Árpád tér 2. fsz. 4. szám alatti lakos lakásbérleti szerződésének meghosszabbítására**

**Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.**

**13./ Előterjesztés Bogdán Róbert Vérmező u. 9. fsz. 4. szám alatti lakos lakásbérleti szerződésének meghosszabbítására**

**Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.**

**14./ Előterjesztés a vasvári 963, 964, 965. hrsz.-ú földrészletek bérbeadására**

**Dr. Fabók Tibor képviselő** elmondta, hogy a Pénzügyi, Városfejlesztési és Környezetvédelmi Bizottság egyetértett az előterjesztésben található határozati javaslattal.

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**106/2018.(IV.26.) számú képviselő-testületi határozat:**

Vasvár Város Önkormányzata Képviselő-testülete a vasvári 963, 964 és 965 hrsz.-ú ingatlanokat haszonbérbe adja a TOMAKER Kft. (9800 Vasvár, Petőfi u. 75.; cégjegyzék száma: 18-09-102242) részére 2018. május 1-től 2019. december 31-ig, évi nettó 30.000,-Ft+27 % ÁFA (8.100,-Ft), összesen bruttó 38.100,-Ft/év haszonbérért.

Vasvár Város Önkormányzata Képviselő-testülete felhatalmazza Tóth Balázs polgármestert a jegyzőkönyv 6. számú mellékletét képező földhaszonbérleti szerződés aláírására.

**Felelős:** Tóth Balázs polgármester

**Határidő:** 2018. április 30.

**15./ Előterjesztés a vasvári 2004. hrsz.-ú földrészlet egy részének használatba adására**

**Dr. Fabók Tibor képviselő** elmondta, hogy a Pénzügyi, Városfejlesztési és Környezetvédelmi Bizottság egyetértett az előterjesztésben található határozati javaslattal.

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**107/2018.(IV.26.) számú képviselő-testületi határozat:**

Vasvár Város Önkormányzata Képviselő-testülete a vasvári 2004 hrsz.-ú ingatlannak a határozat mellékletét képező vázrajz szerinti 89 m2-es részét használatba adja Németh Zsolt (9800 Vasvár, dr. Tretter L. u. 3.) részére 2018. május 1-től 2019. április 30-ig évi nettó 5.000,-Ft+27 % ÁFA (1.350,-Ft)), összesen bruttó 6.350,-Ft-ért.

Vasvár Város Önkormányzata Képviselő-testülete felhatalmazza Tóth Balázs polgármestert a jegyzőkönyv 7. számú mellékletét képező használati szerződés aláírására.

**Felelős:** Tóth Balázs polgármester

**Határidő:** 2018. április 30.

**16./ Előterjesztés a Vasvár, Szentmihályfalvi utcai volt újságos pavilon bérbeadására**

**Dr. Fabók Tibor képviselő** elmondta, hogy a Pénzügyi, Városfejlesztési és Környezetvédelmi Bizottság Redbecaj Borbuce bérlő részére 2018. május 1-től 2018. szeptember 30-ig javasolja bérbe adni a Vasvár, Szentmihályfalvi utcában található, 6 m2 nagyságú volt újságos pavilont 30.000,-Ft+ÁFA/hó+rezsi, összesen bruttó 38.100,-Ft/hó + rezsi összegért.

**Tóth Balázs polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottsági javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**108/2018.(IV.26.) számú képviselő-testületi határozat:**

Vasvár Város Önkormányzata Képviselő-testülete bérbe adja Redbecaj Borbuce bérlő részére 2018. május 1-től 2018. szeptember 30-ig a Vasvár, Szentmihályfalvi utcában található, 6 m2 nagyságú volt újságos pavilont 30.000,-Ft+ÁFA/hó+rezsi, összesen bruttó 38.100,-Ft/hó + rezsi összegért.

Felelős: TÓTH BALÁZS polgármester

Határidő: 2018. május 1.

**17./ Előterjesztés a Vasvár, Béke u. 11., 1166. hrsz. meglévő óvoda átalakításának, bővítésének és a hozzá tartozó parkoló kialakításának művelési ág megváltoztatásához és ingatlan-nyilvántartásban való átvezetéséhez**

**Dr. Fabók Tibor képviselő** elmondta, hogy a Pénzügyi, Városfejlesztési és Környezetvédelmi Bizottság egyetértett az előterjesztésben található határozati javaslattal.

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**109/2018.(IV.26.) számú képviselő-testületi határozat:**

Vasvár Város Önkormányzata Képviselő-testülete hozzájárul a Vasvár Város Önkormányzata 1/1 tulajdonát képező 1166 hrsz-ú (Béke u. 11.) „kivett óvoda” művelési ágú ingatlan „kivett óvoda, bölcsőde, parkoló és udvar” művelési ággá történő átminősítéséhez és a földhivatalnál az ingatlan-nyilvántartásba való átvezetéséhez, valamint felhatalmazza Tóth Balázs polgármestert, hogy a szükséges intézkedéseket az önkormányzat képviseletében megtegye.

**Felelős:** Tóth Balázs polgármester

**Határidő:** 2018. június 30.

**18./ Vasvár, Szentmihályfalvi u. 6-8. szám alatti üzlethelyiség bérleti szerződésének megszüntetésével és újabb bérbeadásával kapcsolatos kérelem**

**Dr. Fabók Tibor képviselő** elmondta, hogy a Pénzügyi, Városfejlesztési és Környezetvédelmi Bizottság egyetértett a határozati javaslattal.

**Tóth Balázs polgármester** kérdés, hozzászólás nem lévén szavazásra tette fel a határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**110/2018.(IV.26.) számú képviselő-testületi határozat:**

1./ Vasvár Város Önkormányzata Képviselő-testülete a Vasvár, Szentmihályfalvi u. 6-8. szám alatti, vasvári 1210/8/A/1 hrsz.-ú, önkormányzati tulajdonban álló, 112 m2 alapterületű üzlethelyiségre a **MASTER-CART IRODATECHNIKAI KFT.-**vel (székhelye: 9800. Vasvár, Alkotmány u. 107., adószáma: 11510266-2-18) fennálló bérleti szerződést 2018. április 30. napjával, a bérlő kérelmére, megszünteti. Egyúttal kéri a használati díj hátralékának rendezését.

2./ Vasvár Város Önkormányzata Képviselő-testülete a Vasvár, Szentmihályfalvi u. 6-8. szám alatti, vasvári 1210/8/A/1 hrsz.-ú, önkormányzati tulajdonban álló, 112 m2 alapterületű üzlethelyiséget 2018. május 1. napjával egy év időtartamra bérbe adja **KOROKNAINÉ KÁNTOR JULIANNA Egyéni Vállalkozónak** (székhelye: 9800. Vasvár, Bendefy L.u.36., adószáma: 68762957-1-38, nyilv. tart. szám: 52215865).

Felhatalmazza a Polgármestert a bérleti szerződés megkötésével.

Felelős: TÓTH BALÁZS polgármester

Határidő: azonnal

**VÁLASZADÁS KORÁBBAN ELHANGZOTT INTERPELLÁCIÓKRA:**

**Dr. Fabók Tibor képviselő** a 2018. március 22-i képviselő-testületi ülésen interpellált. Jelezte, hogy a Nagy Gáspár Kulturális Központ melletti parkban az ülő részekről le vannak esve a kövek.

Az interpellációra adott válasz, melyet a Városfejlesztési és Műszaki Osztály adott, a jegyzőkönyvhöz csatolva.

**Dr. Fabók Tibor képviselő** az interpellációra adott választ elfogadta.

**Képviselő-testület** az interpellációra adott választ 5 igen szavazattal – ellenszavazat és tartózkodás nélkül – egyhangúlag elfogadta.

**Unger József képviselő** a 2018. március 22-i képviselő-testületi ülésen interpellált. Jelezte, hogy a Bendefy László utcában Giczi Győző háza előtt lyuk van az úttesten.

Az interpellációra adott válasz, melyet a Városfejlesztési és Műszaki Osztály adott, a jegyzőkönyvhöz csatolva.

**Unger József képviselő** az interpellációra adott választ elfogadta.

**Képviselő-testület** az interpellációra adott választ 5 igen szavazattal – ellenszavazat és tartózkodás nélkül – egyhangúlag elfogadta.

**ÚJ KÉRDÉSEK, INTERPELLÁCIÓK:**

**Dr. Pataky Pál tanácsnok** jelezte, hogy:

- a Királyok Kútját megrongálták.

- a temetőben a József Attila utca felőli bejáratnál található kút nyomógombja tönkrement.

**Unger József képviselő** megkérdezte, hogy az Újlaki utca mikor lesz felújítva?

**Tóth Balázs polgármester** közölte, hogy az Újlaki utca és a Mártírok útja felújítása is tervbe van véve idénre. Árajánlatot még nem kértek.

**Dr. Fabók Tibor képviselő** az iránt érdeklődött, hogy a József Attila utca rövid szakasza, ahol csak pár ház van, mikor lesz helyreállítva?

**Tóth Balázs polgármester** közölte, hogy ennek a rövid útszakasznak a helyreállítására már van szerződés a Németh Kft.-vel. Nem aszfaltot kap az út, hanem egy jó minőségű felületet a tavasz folyamán.

**Tóth Balázs polgármester** több tárgy nem lévén az ülést berekesztette.

K.m.e.

 TÓTH BALÁZS Dr. ÓDOR ILDIKÓ

 polgármester jegyző